Stadionul Municipal din Wrocław, Polonia, este al patrulea stadion ca mărime pe care s-a jucat Campionatul European de Fotbal 2012. Stadionul este localizat pe aleea Śląska în partea vestică a orașului (Districtul Pilczyce). Este stadionul echipei Śląsk Wrocław, actualmente în Ekstraklasa. Stadionul are o capacitate de 42.771 de spectatori, toate pe scaune și toate acoperite. Stadionul Municipal din Wroclaw este cel mai mare din Ekstraklasa și al treilea din țară, după Stadionul Național din Varșovia și Stadionul Silesia. Construcția sa a început în aprilie 2009 și a fost terminat în septembrie 2011. Stadionul a fost inaugurat pe 10 septembrie 2011 cu meciul de box dintre Tomasz Adamek și Vitali Kliciko pentru centura WBC la grea. Primul meci de fotbal s-a jucat între Śląsk Wrocław și Lechia Gdańsk, pe 10 octombrie 2011, meci câștigat 1-0 de gazde.